Kultura Maribor

Takorekoč #2 – Žalujka + Amater / PREMIERA
2023-05-27 20:00 (Europe/Paris) | IntimniOder.GT22
IntimniOder.GT22
Cikel gledaliških esejev Takorekoč predstavlja izvirna besedila v izvedbi avtoric in avtorjev. V 2023 se je začel novi cikel, prihajajo nove premiere!

Esejista:
Mija Kramar (z Damjano Černe): Antigona
Marko Radmilovič (z Dariem Vargo): Noli me tangere
Vstopnina: 7€ / 5€ (dijaki, študenti, samozaposleni v kulturi in upokojenci) / 0€ (brezposelni in invalidi).

Več o dogodku tukaj.

Povezava do originalnega članka

Folklorna predstava Fragmenti
2023-05-27 20:00 | Dvorana Ondine Otta Klasinc, SNG Maribor
59. celovečerna predstava Akademske folklorne skupine Študent

Cena vstopnice: 10,00 – 17,00 EUR
Fragmenti – 59. celovečerna predstava Akademske folklorne skupine Študent

Začetki delovanja Akademske folklorne skupine Študent segajo v leto 1964. Ustvarjajo že 60 let. So ena večjih in kakovostnejših skupin v Sloveniji, kar dokazujejo tudi številna priznanja, ki so jih prejeli doma in na festivalih v tujini. Med temi sta tudi Zlata plaketa Zveze kulturnih organizacij Maribor in Zlata Maroltova plaketa za folklorno dejavnost, najvišje priznanje za folklorno dejavnost v Sloveniji.
Akademsko folklorno skupino Študent sestavlja 6 plesnih skupin, otroška, mladinska, 3 študentske skupine in veteranska skupina ter glasbena zasedba. Program zajema postavitve plesov, pesmi in glasbo vseh slovenskih pokrajin, tudi Slovencev v zamejstvu. Radi se pohvalijo tudi z bogato garderobo kostumov, večina jih je rekonstrukcij oblačilnih kosov iz muzejskih zbirk ali pa so narejeni po votivnih podobah, freskah, tudi lastnih terenskih raziskavah. Nekaj je tudi originalnih kosov starih tudi več kot sto let.
AFS Študent v številkah: 59 let. Več kot 100 aktivnih plesalcev, pevcev, glasbenikov. Več kot 50 koreografij. Gostovanja na skoraj vseh kontinentih sveta. To so le delčki zgodovine, delčki sedanjosti, delčki njihovega poslanstva. Na koncertu bodo izvedli fragmente bogatega repertoarja.

Prodaja vstopnic: Informacijska pisarna Narodnega doma Maribor
Cena vstopnic: 15 EUR v predprodaji, 17 EUR na dan dogodka. Študenti in dijaki: 10 EUR v predprodaji, 12 EUR na dan dogodka.*
*Znižana cena velja ob predložitvi veljavne izkaznice ŠOUM. Vstopnice po znižani ceni za študente in dijake je mogoče kupiti izključno v Informacijski pisarni Narodnega doma Maribor.

Povezava do originalnega članka

"Beer, burger & fun na Pohorski tržnici"
2023-05-27 14:00 - 22:00 | Okolica / Pivola 90a, 2311 Hoče
Vabljeni, da skupaj preživimo čudovit dan, ob odličnem pivu, okusni hrani ter vrhunski glasbi, v soboto 27. maja 2023 od 14. ure naprej. Predstavili se bodo različni mikropivovarji in mojstri kulinaričnih dobrot! Dogodek je brezplačen. Na Pohorski tržnici bo ponovno veselo, saj za vas pripravljamo spomladansko izdajo dogodka “Beer, burger & fun “.
Vabljeni, da skupaj preživimo čudovit dan, ob odličnem pivu, okusni hrani ter vrhunski glasbi.
Predstavili se bodo različni mikropivovarji in mojstri kulinaričnih dobrot! Za glasbo bo poskrbel DJ.
Se vidimo 27. maja 2023 od 14.00 ure naprej na Pohorski tržnici.
Dogodek je brezplačen.
Vljudno vabljeni.

Povezava do originalnega članka

Sobotna ustvarjalnica / Spoznajmo konservatorko - restavratorko Katjo
2023-05-27 10:00 - 11:30 | Maribor center / Umetnostna galerija Maribor (Strossmayerjeva 6, Maribor)
Konservatorka – restavratorka Katja je zdravnica za umetnine.
Vodita: Katja Rus, restavratorka UGM in Brigita Strnad, muzejska svetovalka UGM
Otroci, vabljeni, da pokukate v njeno delavnico in delovni proces! Katja umetnine pregleduje in oskrbuje poškodbe, ki jih imajo slike ali kipi, da pridobijo prvotno obliko. Veliko pa se bomo pogovarjali, kako pravilno skrbeti za likovne umetnine, da do poškodb sploh ne pride. Upamo, da imate doma primeren prostor, kjer boste lahko dobro shranili svojo sliko, ki jo boste ustvarili na ustvarjalnici.
Cena posamezne ustvarjalnice: 4 €
Obvezne predhodne prijave: 02 22 94 697 ali brigita.strnad@ugm.si

Povezava do originalnega članka

Mi, otroci socializma z našega mesta
2023-05-27 10:00 - 11:00 | Maribor center / Zbirna točka: pred dvorano Union (Prešernova ulica 3, Maribor)
Rajzefirbčni sprehod.
Nostalgija običajno človeka zagrabi nekje po dopolnjenem štiridesetem letu. Kar naenkrat začne vzdihovati za “dobrimi starimi cajti”, saj je človeški spomin očitno nastavljen tako, da se spominja le dobrih stvari, pa tudi tisti manj dobri dogodki od takrat zvenijo po desetletjih nekoliko bolj prijazno in simpatično.
Za generacije danes okoli petdeset letnic in letnikov so bili “dobri stari cajti” v sedemdesetih in osemdesetih letih prejšnjega stoletja.
Spomine na življenje v mestu takrat bomo skupaj obudili na sprehodu z avtorjem knjige Mi, otroci socializma z našega dvorišča – Videm Kmetičem.
Kdaj: Sobota, 27.5.2023 ob 10:00
Zbirna točka: pred Unionsko dvorano
Sprehajalec: Vid Kmetič
Trajanje: 1 ura
Cena sprehoda je 13€ na osebo. Plačilo je možno preko povezave ali osebno v trgovini Rajzefiber oz. z bančnim nakazilom (podatke prejmete ob prijavi na sprehod).
Prijave na sprehod so obvezne in možne do petka, 26. maja do 17:00 ure na e-mail: info@rajzefiber.si ali telefon: +386 590 21519.

Povezava do originalnega članka

Festival Ezl ek
2023-05-27 00:00 | Maribor center
Vabimo vas na festival Ezl ek, ki bo tradicionalno na zadnjo majsko soboto v Mariboru.
Vidimo se na Grajskem trgu!

Povezava do originalnega članka

Operna noč
2023-05-26 20:30 | Maribor center / Mestni park
Operni spektakel pod zvezdami.
Veličastni zaključek operne sezone v Mariboru.
Simfonični orkester SNG Maribor
Zbor Opere SNG Maribor
Dirigent: Simon Krečič

Operna noč je že več kot pol desetletja tradicionalni koncert Simfoničnega orkestra Slovenskega narodnega gledališča Maribor, na katerem pod taktirko umetniškega direktorja Simona Krečiča nastopajo priznani solisti mariborske operne hiše in operni zbor. Program koncerta sestavljajo najlepše melodije iz zakladnice operne umetnosti, koncert si vedno ogleda večtisočglava množica umetnosti željnih obiskovalcev vseh generacij.

Simfonični orkester Slovenskega narodnega gledališča Maribor ter priznani solisti mariborske operne hiše in operni zbor pod taktirko dirigenta Simona Krečiča sestavijo program najlepših melodij iz zakladnice operne umetnosti ter tako z brezplačnim kulturnim dogodkom za večtisočglavo množico skrbijo za popularizacijo opernega žarna in sorodnih glasbenih zvrsti.

Povezava do originalnega članka

Takorekoč #2 – Napletanja + Amater / PREMIERA
2023-05-26 20:00 | IntimniOder.GT22
IntimniOder.GT22
Cikel gledaliških esejev Takorekoč predstavlja izvirna besedila v izvedbi avtoric in avtorjev. V 2023 se je začel novi cikel, prihajajo nove premiere!

Esejista:
Bojana Kunst (z Damjano Černe): Napletanja – intimno politična zgodovina skrbi
Marko Radmilovič (z Dariem Vargom): Amater
Vstopnina: 7€ / 5€ (dijaki, študenti, samozaposleni v kulturi in upokojenci) / 0€ (brezposelni in invalidi).

Več o dogodku tukaj.

Povezava do originalnega članka

ANEKDOTE IN SPOMINI OB 120-LETNICI UKM: pripovedovalni večer
2023-05-26 18:00 | Univerzitetna knjižnica Maribor 10 Gospejna ulica Maribor, Upravna enota Maribor, 2000 Slovenia
Petek, 26. maj, 18.00, Pod arkadami UKM
Prisrčno vabimo na dogodek Anekdote in spomini ob 120-letnici UKM: pripovedovalni večer, ki bo potekal v sklopu cikla Večeri pod arkadami. Letošnje leto namreč obeležujemo 120 let ustanovitve knjižnice Zgodovinskega društva za Slovensko Štajersko, iz katerega izhaja današnja UKM.
Nagovoru ravnateljice UKM mag. Dunje Legat in rektorja UM prof. dr. Zdravka Kačiča bo sledil družabni večer ob pripovedovanju anekdot in spominov na knjižnico. Večer bo glasbeno popestrila skupina Invite.

Povezava do originalnega članka

Možiček žebljiček 4+
2023-05-26 17:00 | Velika dvorana
Možiček žebljiček 4+

Lojze Kovačič / Koproducent Hiša otrok in umetnosti / 45 min

Oče je imel dva sinova, Darka in Janka. Bratca sta najraje na svetu poslušala pravljice, ki jima jih je pripovedoval njun očka. Pa ne samo poslušala, tudi zaigrala sta jih rada. Kajti v pravljicah je vse dovoljeno. Otrok lahko postane najmočnejši fantek na svetu, ki samo z enim prstom na roki zaustavi vse avtomobile in avtobuse na cesti … Dva žebljička na okenski polici se v soju svita spremenita v prijazna črna gospodka … Nerodni otroci padejo skozi luknjo na drugi konec sveta, kjer jih
preganjata ponev in pošvedran čevelj … Ampak v pravljicah se vedno vse srečno konča, čeprav na pol raztrgaš celo mesto, na potepu po ulicah izgubiš svojo obleko … in celo, če se sredi noči v tvoji sobi pojavi volk.
Predstava Možiček žebljiček je kolaž kratkih zgodb, ki jih je za otroke napisal pisatelj Lojze Kovačič. V predstavi je uprizorjenih sedem pravljic iz njegove zbirke Zgodbe iz mesta Rič-Rač.

Nakup kart

Povezava do originalnega članka

USPOSABLJANJE ZA UČITELJE - FILM
2023-05-26 16:00 - 19:00 | Vetrinjski dvor
Pametni telefoni so naprave, ki v zadnjem času odpirajo veliko pogovorov in neskladji o tem, ali naj jih v šoli uporabljamo ali ne, s kakšnim namenom, kaj učenci in dijaki z njihovo uporabo pri pouku pridobijo.
8-urno usposabljanje za učitelje ponuja nabor aktivnih nalog, kjer s pomočjo pametnega telefona pridobimo vpogled v filmsko izražanje. Spoznamo pametno napravo kot orodje za ustvarjanje, spoznamo aplikacije za snemanje in video montažo, aktivno raziskujmo film in filmsko govorico.
Udeleženci na usposabljanju pridobimo znanja metodologije in načinov dela, ki jih lahko uporabimo pri pouku za podajanje osnovne filmske teorije ter z njimi motiviramo otroke in mlade za kreativno delo in izražanje skozi medij AV ustvarjanja. Pametni telefon, ki je danes dostopen skoraj vsakemu, lahko služi kot orodje za ustvarjalno delo.
Delavnico vodi beograjski režiser in animator Miloš Tomić.

Trajanje: 8 ur
Cena usposabljanja: 150 EUR / osebo, število udeležencev je omejeno na 10.
Potrebne so prijave: hana@enimation.si
Več: https://www.enimation.si/delavnice-za-ucitelje/
Miloš Tomić (Beograd, 1976) je že po končani osnovni šoli kazal zanimanje za risbo, papir, glasbo, pisanje, snemanje, zbiranje predmetov … in se s časom usmeril na film.
Študiral je filmsko režijo v Beogradu in multimedijsko animacijo v Pragi na FAMU. Njegov študentski film “Pljunuti poljubcem” je bil leta 2008 predstavnik Češke na študentskem Oskarju. Kot študent se je izpopolnjeval tudi v Berlinu (UDK) in Madridu. Leta 2013 je na Beneškem bienalu zastopal Srbijo.
Od leta 1993 deluje kot scenarist, režiser, animator, včasih snemalec ali igralec. Sodeloval je že v več kot 60 različnih video formatih (kratki igrani, dokuimentarni, eksperimentalni, animirani filmi, video spoti in reklame).
Od leta 1995 je vodil že preko 70 večdnevnih delavnic za otroke, mlade, študente ter osebe iz marginaliziranih in ogroženih skupin po vsem svetu.
Miloš Tomić ves čas raziskuje odprte in igrive metode izobraževanja, v katerih ima pomembno vlogo učenje skozi igro in intuicijo. V le-tem se po potrebi prepletajo in nadgrajujejo umetniška forma, tematike in metode, mentor delavnice in učenci pa včasih (tudi neopazno) zamenjajo vloge.

Dogodek organizira platforma ENIMATION v sodelovanju Zavoda MARS Maribor in Društva za razvoj filmske kulture.

Povezava do originalnega članka

Majanje #2
2023-05-26 11:37 | Atrij
Majanje. Meseca maja na degustaciji vina ob dobri muziki zamajati kozarec in boke.
Poskusil bomo vina butične vinske kleti #NaBregi iz Jurija ob Pesnici (Občina Kungota), za podlago pa “špilajo” ska bend Skeebeep ter univerzalni didžej Gorgi.
Do 21. ure bo z vstopnico omogočena konzumacija treh vzorcev vina, do takrat bodo za degustacijo veljale nižje cene za kozarec vina ali nakup buteljke. ŠTEVILO VSTOPNIC JE OMEJENO!
Za rezervacijo vstopnic pišite na FB ali IG profil Vinska klet Na bregi ali Mihi Dajčmanu (051 261 345).
Povabite prijatelje in se zabavajte z nami ob dobrem vinu in odlični glasbi.
Minister za zdravje opozarja: Uživanje alkohola lahko škoduje zdravju.

Vinska klet Na bregi in Vetrinjc – BarCoda

Povezava do originalnega članka

Dan Mariborske knjižnice 2023
2023-05-26 08:30 - 20:00 | Knjižnica Rače
11. DAN MARIBORSKE KNJIŽNICE
Petek, 26. maja 2023, Knjižnica Rače in Grad Rače
V Mariborski knjižnici že tradicionalno organiziramo prireditev Dan Mariborske knjižnice, ko stopimo »izven zidov knjižnice« naproti svojim uporabnikom. Letošnji, že 11. dan Mariborske knjižnice, se bo dogajal v gradu Rače, kjer že več kot eno leto domuje Knjižnica Rače.
Dan je vsebinsko posvečen potujočim knjižničarjem, ki s posebno predanostjo opravljajo svoje delo in vzpostavljajo pomembno vez med ljudmi, knjigami in inštitucijo knjižnice. Lik in delo potujočih knjižničarjev bomo predstavili v osrednjem delu popoldanskega programa z ogledom bibliobusa in premierno predstavijo knjige “potujoče knjižničarke” Ksenije Trs. Po pogovoru nas bo Metka Lipnik, vodja knjižnice Rače, popeljala po knjižnici. Dan bomo zaključili s Pravljičnim večerom za odrasle.
Pridružite se nam!
Program:

8.30 Igralni dan za skupine otrok iz vrtca Rače in Fram
16.30 Ogled bibliobusa
17.00 Predstavitev knjige Ksenije Trs: Potujoči utrinki
19:00 Vodstvo po Knjižnici Rače
20:00 Pravljični večer za odrasle

Knjižnica Rače bo odprta od 10. – 19. ure.
Dogodek pripravljamo v sodelovanju z Literarnim klubom KUD Rače, Občino Rače-Fram in Založbo Pivec.

Povezava do originalnega članka

Veganska večerjica: Zavetišče Nastjina barka
2023-05-25 20:00 | PEKARNA MAGDALENSKE MREŽE
ZaŽivali! te v sodelovanju s Pekarno Magdalenske mreže v četrtek, 25. 5. 2023, ob 20.00 vabimo na Vegansko večerjico in spoznavanje zavetišča za različne vrste živali Nastjina barka.

Deluje kot družinsko zavetišče za različne vrste živali, domače, t.i. “rejne”, pa tudi prostoživeče, ki potrebujejo začasen dom ob okrevanju ali odraščanju, nato pa se vrnejo v svoje naravno okolje.

Lokacija je dostopna gibalno oviranim osebam.

Povezava do originalnega članka

Takorekoč #2 – Antigona + Noli me tangere / PREMIERA
2023-05-25 20:00 | IntimniOder.GT22
IntimniOder.GT22
Cikel gledaliških esejev Takorekoč predstavlja izvirna besedila v izvedbi avtoric in avtorjev. V 2023 se je začel novi cikel, prihajajo nove premiere!

Esejista:
Gregor Moder (s Katarino Stegnar): Antigona
Draga Potočnjak (s Klemnom Kovačičem): Noli me tangere
Vstopnina: 7€ / 5€ (dijaki, študenti, samozaposleni v kulturi in upokojenci) / 0€ (brezposelni in invalidi).

Več o dogodku tukaj.

Povezava do originalnega članka

Po sledeh upora!
2023-05-25 19:00 | Večnamenska dvorana
Tokratno predavanje bo v znamenju odporniških gibanj in akcij, ki so jih v okupiranem Mariboru izvedli številni pogumni posamezniki in posameznice. Med vojno so se v mestu zgodile številne prigode, nezgode, aretacije, izgoni, pregoni in streljanja. A okupirano mesto je pokazalo svoje zobe. Mnogi izjemno posamezniki in posameznice so se uprli in na najrazličnejše načine onemogočali okupatorju, da je naredil Maribor ponovno nemški. Naše srečanje nas bo popeljalo v preteklost med izjemne zgodbe
sodnih zaporov, talcev, izgnancev, internirancev in drugih, ki jih v času totalne vojne nanizali zgodbe navdiha in poguma.
Uroš Dokl je muzejski svetovalec v Muzeju Narodne osvoboditve Maribor.

Organizator: Društvo popotnikov Vagant, Maribor

Povezava do originalnega članka

Preddogodki festivala SLOVENSKI DNEVI KNJIGE V MARIBORU
2023-05-25 18:00 - 2023-05-26 20:00 | Maribor
ČETRTEK, 25. maj
18.00, LITERARNA HIŠA MARIBOR
TUDI BREZ PERUTI SEM PTICA
Branje pesmi in predstavitev pesniške zbirke, ki jo odlikuje intimizem osebne lirske izpovedi. Z avtorico Sonjo Votolen se bo pogovarjal Marjan Pungartnik.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor.

PETEK, 26. maj 2023
12.00, MKC MARIBOR
NOVINARSKA KONFERENCA 26. LITERARNEGA FESTIVALA SLOVENSKI DNEVI KNJIGE V MARIBORU
Organizira: MKC Maribor.

18.00, UNIVERZITETNA KNJIŽNICA MARIBOR, POD ARKADAMI UKM
ANEKDOTE IN SPOMINI OB 120-LETNICI UKM: PRIPOVEDOVALNI VEČER
Univerzitetna knjižnica Maribor je leta 2013, ob svoji 110-letnici, zbrala 110 anekdot o UKM in jih izdala v posebni publikaciji. Zdaj, ob 120-letnici, bodo nove anekdote in spomini postali jedro pripovedovalnega večera v počastitev 120. obletnice knjižnice. Zbirali, brali in pripovedovali jih bodo nekdanji in sedanji zaposleni ter uporabniki. Dogodek, ki je del cikla Večeri pod arkadami,
bo v živo spremljala glasba skupine Invite.
Organizacija in izvedba: Univerzitetna knjižnica Maribor.

Povezava do originalnega članka

Literarni sprehod. Janja Vidmar: Pink
2023-05-25 18:00 | Prva gimnazija Maribor
Literarni sprehod

Janja Vidmar: Pink
Četrtek, 25. maja 2023, ob 18 uri, Park pri Prvi gimnaziji Maribor, Maistrov trg 1
Literarni zemljevid Odraščanje Jance Vidner na levem bregu Drave prikazuje mesto Maribor in njegovo (sub)kulturno brbotanje v zadnjih letih pred smrtjo Josipa Broza-Tita. Delo je nastalo na podlagi uspešnega mladinskega romana Janje Vidmar Pink: za mojo generacijo.

Pridružite se nam na literarnem in zgodovinskem sprehodu po Mariboru v času »naše mladosti«. Po točkah, ki so zaznamovale odraščanje protagonistke Jance, nas bo vodila idejna snovalka in soavtorica že tretjega zemljevida o Mariboru Tonja Jelen.

Povezava do originalnega članka

Večer v živo: dr. Dan Podjed
2023-05-25 18:00 | Dvorana generala Maistra
Večer v živo: dr. Dan Podjed
Negurujevsko predavanje o osebni odrasti

Cena vstopnice: 10,00 – 12,00 EUR

Sreče ne najdemo v sebi, temveč ob sebi

Dr. Dan Podjed, antropolog in dobitnik Boba leta, navdušuje publiko s preprostim, lucidnim in izredno duhovitim podajanjem znanstvenih spoznanj. V Mariboru se bo posebej posvetil pastem tehnologij, ki ljudi prepričajo, da so v središču sveta. Predstavil bo koncept osebne odrasti in razvil misel, ki je bila izbrana za bob leta, da bomo srečni šele, ko bomo pozabili nase in se posvetili drugemu.
Na Večeru v živo bomo govorili:

Kakšen človek nastaja v času digitalne preobrazbe?
Kako se odklopimo od tehnologij in priklopimo na skupnost?
Zakaj ljudje nismo individuumi, temveč dividuumi?
Zakaj je sreča precenjena?
Kaj pomeni osebna odrast in zakaj je ta lahko pot do boljše družbe?

Cena vstopnic v predprodaji: 10 € za naročnike Večera, 12 € redna cena
Naročniki Večera na prodajnih mestih Eventima popust uveljavite s potrdilom o zadnji plačani naročnini. Kupci preko spleta prinesite potrdilo s seboj na dogodek. Na dogodku ne bo prodaje vstopnic, zato prosimo, da si jih zagotovite vnaprej.

Nakup kart

Povezava do originalnega članka

Kolesarsko vodstvo za študente / Forma viva
2023-05-24 17:00 | Okolica / Zbirno mesto: pred UGM (Strossmayerjeva ulica 6, Maribor)
Dragi študentje! Klara in Žana iz Umetnostne galerije Maribor vas vabita na posebno vodenje. Zdaj, ko so tu toplejši dnevi in so mariborske ulice preplavili kolesarji, zakaj se jima ne bi pridružili in na poti odkrili nekaj sodobne umetnosti?
Za varno kolesarjenje smo se povezali z Mariborsko kolesarsko mrežo. Če imate svoje kolo, super, sicer pa brez skrbi, saj bodo na voljo javna kolesa Mbajk. Pridite in spoznajte mariborsko javno sodobno kiparsko umetnost – Forma viva – na dveh kolesih!
Zbrali se bomo 24. maja ob 17. uri pred Umetnostno galerijo Maribor na Strossmayerjevi ulici 6, izlet pa zaključili v mestnem parku okoli 19. ure.
Če še niste uporabljali koles Mbajk, pridite nekaj minut pred začetkom dogodka, da boste imeli čas urediti mobilno aplikacijo in članstvo Mbajk. Mbajk omogoča eno uro brezplačne vožnje s kolesi, nato pa zaračuna (majhno) pristojbino.
Vodstvo bo v angleškem jeziku, zato na dogodek vabimo tudi Erasmus študente.
Udeležba je brezplačna.
Svojo udeležbo potrdite na: klara.zadravec@student.um.si.

Povezava do originalnega članka

Parada učenja 2023
2023-05-24 09:30 - 13:00 | Maribor center / Trg svobode, Maribor
Dan učečih se skupnosti.

Povezava do originalnega članka

PARADA UČENJA: predstavitev projekta občanske znanosti
2023-05-24 09:00 - 13:00 | Maribor center / Trg svobode, Maribor
Sreda, 24. maj, 9.00–13.00, Trg svobode
UKM bo na dogodku v okviru Tedna vseživljenjskega učenja predstavila svoje sodelovanje v nastajajočem projektu občanske znanosti, ki je povezan z raziskovanjem hrčkov v panonskem stepskem prostoru.

Povezava do originalnega članka

Igralni dan
2023-05-24 09:00 - 12:00 | Pionirska knjižnica Nova vas
IGRALNI DAN

Sreda, 24. maja 2023, od 9. do 12. ure v Pionirski knjižnici Nova vas

Ob dnevu igranja, ki ga po svetu praznujemo 28. maja, bomo v okviru igrivih delavnic spoznali leseno konstrukcijsko igračo Konstrukta, ki jo je zasnoval slovenski oblikovalec Niko Kralj.

Povezava do originalnega članka

Veronika Zakonjšek: Film ceste, kritika kapitalizma in vprašanje (nacionalne) identitete
2023-05-23 18:00 | OBRAT
23. 5. 2023 ob 18.00, OBRAT
Cikel Filmski žanri skozi družbeno kritiko

Veronika Zakonjšek: Film ceste, kritika kapitalizma in vprašanje (nacionalne) identitete

V torek, 23. 5. 2023, te ob 18.00 vabimo v OBRAT – prostor umetnosti in participacije na Trgu revolucije 9 na predavanje cikla Filmski žanri skozi družbeno kritiko. eronika Zakonjšek, filmska kritičarka in publicistka bo govorila predvsem o evropski različici filma ceste, ki ponuja prostor raziskovanja kriz individualnih in (trans)nacionalnih identitet, predvsem pa tudi družbenih pojavov.

O predavanju:

Film ceste, ki kot posledica razvoja avtomobilske industrije na filmska platna prvič pridivja v začetku 40. let prejšnjega stoletja, si z vzponom beatniške kontrakulture dokončno utrdi svoj status žanra, ki z vožnjo proti odprtim, nedefiniranim ciljem lovi izmuzljiv pojem svobode. Žanr, v katerem se pod kolesjem težkih motorjev in starih avtomobilov tre družbeni upor; kjer protagonisti z vsakim kilometrom prevoženega asfalta razrešujejo svoje eksistenčne, politične in osebne konflikte. Če so potovanje kot družbena kritika, izstop iz kapitalizma in raziskovanje življenja onkraj družbenih norm in konvencij motivi, ki uokvirjajo ameriški film ceste, pa se bo predavanje osredotočilo predvsem na evropsko variacijo žanra. Tega se pogosto poenostavljeno obravnava kot odklon in subverzija ameriške filmske estetike, a ob podrobnejši analizi ponuja prostor raziskovanja kriz individualnih in (trans)nacionalnih identitet, predvsem pa tudi družbenih pojavov, kot so razseljenost, diaspora, migracije in nomadstvo. Ob primerjavi ameriške in evropske različice žanra bomo v ospredje postavili tudi vprašanje spola, ženske mobilnosti in marginaliziranih subjektov.

Veronika Zakonjšek

je filmska kritičarka in publicistka, ki redno piše za revije Ekran, Kino!, Dialoge in časopis Dnevnik. Je programska selektorica Festivala slovenskega filma in predsednica Društva slovenskih filmskih publicistov, kot članica mednarodnega združenja filmskih kritikov pa redno zaseda mednarodne festivalske žirije (Rotterdam, Viennale, Luxor African Film Festival ipd.). Sodeluje tudi s filmskimi festivali, kot sta Kino Otok in Animateka ter v sodelovanju z Društvom slovenskih režiserjev moderira podkaste Filmarija.

Po predavanju se bo z gosti pogovarjala filozofinja, dr. Maja Pan.

Lokacija je dostopna gibalno oviranim osebam.

SEZNAM PREDLAGANE LITERATURE:

Driving visions: exploring the road movie (David Laderman, 2002)
Crossing New Europe: Postmodern Travel and the European Road Movie (Ewa Mazierska in Laura Rascaroli, 2006)

SEZNAM PRIPOROČENIH FILMOV:

Easy Riders (1969, Dennis Hopper)
Kings of the Road (1976, Wim Wenders)
The Ride (1994, Jan Svěrák)
The Edge of Heaven (2007, Fatih Akin)
Nomadland (2020, Chloé Zhao)
Jezdeca (2022, Dominik Mencej)

Cikel Filmski žanri skozi družbeno kritiko

je nadaljevanje cikla Zgodovina filma (2021) in cikla Teorija filma (2022). V letošnjem ciklu predavanj bomo svojo pozornost družbeno kritično usmerile_i v premislek o povezavah med filmskimi žanri in družbenimi pojavi. Skozi program nas bodo tudi tokrat vodile_i priznane_i slovenske_i filmske_i kritiki_čarke in teoretiki_čarke, ki nam bodo predstavile_i tako literaturo o filmu, kot tudi priporočale_i zanimive žanrske filme.

Cikel sestavlja 10 tematsko zaokroženih predavanj, ki bodo potekala od marca do junija in od septembra do oktobra 2023 v OBRATU – prostoru umetnosti in participacije na Trgu revolucije 9. Čeprav si predavanja smiselno sledijo, jih je mogoče spremljati tudi popolnoma neodvisno od celote. Pridružite se nam!

Projekt nastaja v soorganizaciji Pekarne Magdalenske mreže, Film Factory in Mariborske knjižnice ter je financiran s strani Slovenskega filmskega centra in Mestne občine Maribor.

Povezava do originalnega članka

Cikel Filmski žanri skozi družbeno kritiko
2023-05-23 18:00 | Galerija Obrat, Trg revolucije 9
Cikel Filmski žanri skozi družbeno kritiko
V letošnjem ciklu predavanj svojo pozornost usmerjamo v premislek o povezavah med filmskimi žanri in družbenimi pojavi. Skozi program nas vodijo priznani slovenski filmski kritiki in teoretiki, ki gradijo most med filmom, literaturo in družbo. Cikel Filmski žanri skozi družbeno kritiko je nadaljevanje cikla Teorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma. Letos smo za vas pripravili 10 tematsko zaokroženih predavanj, ki se bodo zvrstili od marca do junija in od septembra do oktobra 2023 v prostoru umetnosti in participacije OBRAT, na Trgu revolucije 9. Pogovore po predavanjih vodi dr. Maja Pan.
Veronika Zakonjšek: FILM CESTE, KRITIKA KAPITALIZMA IN VPRAŠANJE (NACIONALNE) IDENTITETE
Torek, 23. maj, ob 18. uri, Obrat, Trg revolucije 9, Maribor
O predavanju
Film ceste, ki kot posledica razvoja avtomobilske industrije na filmska platna prvič pridivja v začetku 40. let prejšnjega stoletja, si z vzponom beatniške kontrakulture dokončno utrdi svoj status žanra, ki z vožnjo proti odprtim, nedefiniranim ciljem lovi izmuzljiv pojem svobode. Žanr, v katerem se pod kolesjem težkih motorjev in starih avtomobilov tre družbeni upor; kjer protagonisti z vsakim kilometrom prevoženega asfalta razrešujejo svoje eksistenčne, politične in osebne konflikte. Če so potovanje kot družbena kritika, izstop iz kapitalizma in raziskovanje življenja onkraj družbenih norm in konvencij motivi, ki uokvirjajo ameriški film ceste, pa se bo predavanje osredotočilo predvsem na evropsko variacijo žanra. Tega se pogosto poenostavljeno obravnava kot odklon in subverzija ameriške filmske estetike, a ob podrobnejši analizi ponuja prostor raziskovanja kriz individualnih in (trans)nacionalnih identitet, predvsem pa tudi družbenih pojavov, kot so razseljenost, diaspora, migracije in nomadstvo. Ob primerjavi ameriške in evropske različice žanra bomo v ospredje postavili tudi vprašanje spola, ženske mobilnosti in marginaliziranih subjektov.
O predavateljici
Veronika Zakonjšek je filmska kritičarka in publicistka, ki redno piše za revije Ekran, Kino!, Dialoge in časopis Dnevnik. Je programska selektorica Festivala slovenskega filma in predsednica Društva slovenskih filmskih publicistov, kot članica mednarodnega združenja filmskih kritikov pa redno zaseda mednarodne festivalske žirije (Rotterdam, Viennale, Luxor African Film Festival ipd.). Sodeluje tudi s filmskimi festivali, kot sta Kino Otok in Animateka ter v sodelovanju z Društvom slovenskih režiserjev moderira podkaste Filmarija.
Seznam predlagane literature

Driving visions: exploring the road movie (David Laderman, 2002)
Crossing New Europe: Postmodern Travel and the European Road Movie (Ewa Mazierska in Laura Rascaroli, 2006)

Seznam priporočenih filmov

Easy Riders (1969, Dennis Hopper)
Kings of the Road (1976, Wim Wenders)
The Ride (1994, Jan Svěrák)
The Edge of Heaven (2007, Fatih Akin)
Nomadland (2020, Chloé Zhao)
Jezdeca (2022, Dominik Mencej)

Projekt je financiran s strani Slovenskega filmskega centra in Mestne občine Maribor.

Povezava do originalnega članka

Za koga naj bo mestno središče?
2023-05-23 17:00 | Maribor center / Vetrinjski dvor
Vabljeni na okroglo mizo o prihodnosti in viziji središča Maribora.
Z mariborskim županom Sašo Arsenovičem in vabljenimi gosti se bomo pogovarjali, zakaj je lokalnih trgovcev in obrtnikov v mestnem jedru vse manj, množijo pa se gostilne, in ali je Mestna občina Maribor s svojo vizijo renoviranja in zapiranja širšega območja mestnega jedra za promet na pravi poti. Pa o tem, kaj bi morala narediti lokalna oblast, da bi v mestu zadržala ponudnike. Beseda bo tekla tudi o tem, ali so rešitev turisti in kako se izogniti gentrifikaciji mesta.

Večer
v sodelovanju z
Vetrinjc – BarCoda

Povezava do originalnega članka

Predstavitev knjige GORMERKANSKA KNIGA: 1842–1882
2023-05-23 17:00 | Univerzitetna knjižnica Maribor 10 Gospejna ulica Maribor, Upravna enota Maribor, 2000 Slovenia
Torek, 23. maj, 17. 00, Glazerjeva dvorana
Publikacijo bodo z različnih vidikov predstavili trije avtorji – etnologinja Jelka Pšajd iz Pomurskega muzeja v Murski Soboti, jezikoslovka Nina Zver z Univerze v Mariboru in zgodovinar Hermann Kurahs iz Radgone/ Bad Radkersburga. Dogodek soorganizirajo Univerza v Mariboru, Univerzitetna knjižnica Maribor, Avstrijska čitalnica Maribor, Pavlova hiša, Slavistično društvo Maribor in Avstrijski kulturni forum Ljubljana.
Gormerkanska kniga je izjemno odkritje za slovensko-avstrijsko regionalno zgodovino. V to tabelarno zasnovano gospodarsko knjigo kmečkih veleposestnikov družine Hois iz Potrne pri Radgoni so več kot štirideset let zapisovali vse podatke o dninarjih, deklah in hlapcih, poljedelskih opravilih, obsegu letine, prodaji dobrin, vinogradništvu in čebelarstvu – vse v slovenskem jeziku. Knjiga zato nudi odličen vpogled v tedanje kmečko življenje in delovna opravila, zlasti pa priča o močni prisotnosti slovenskega jezika severno od šele pozneje zarisane »jezikovne meje«.

Povezava do originalnega članka

Odmor za čaj
2023-05-22 18:30 - 19:30 | Vetrinjski dvor
Redni kreativni odmori nas razvedrijo, osrečujejo in povečajo našo produktivnost. Takrat, ko so naši urniki zasičeni, si ne vzamemo dovolj časa za odklop in počitek, čeprav sta nedvomno neprecenljiva za nas.
Ko omogočimo odmor predčelni skorji v naših možganih, ki je zadolžena za koncentracijo, logično mišljenje ter naše izvršilne funkcije, aktiviramo drugi del možganov. Le-tega obvladajo naši notranji občutki in impulzi, ki nam v kreativnem svetu pomagajo pri izražanju, odkrivanju kdo smo in kaj nam je pomembno.
Na delavnicah se bomo zakopali globoko vase, iskali svoje prvinske občutke, spodbujali ustvarjalnost ter nato vse najdeno izrazili skozi kreativno pisanje in ustvarjanje. Pri tem si bomo pomagali z namigi in izzivi poezije, proze, dokumentarne literature, videa in glasbe. Namen naših srečanj je spodbuditi ustvarjalnost in se pri tem počutiti dobro. Vsako srečanje je tematsko in bo potekalo v angleškem jeziku.
Delavnice kreativnega pisanja vodi londončanka Alice Shepherd Erlač – učiteljica angleškega jezika, ki je na univerzi London Metropolitan diplomirala iz književnosti in kreativnega pisanja in v Londonu so-organizirala sorodne dogodke.
Aktivnosti bodo vodene v angleškem jeziku, kar vam bo omogočalo vajo in urjenje razumevanja in govorjenja, ustvarjanje pa je prepuščeno posamezniku.
Komu je namenjeno?
“Odmor za čaj” je delavnica kreativnega pisanja, ki poteka v odprtem, varnem in vključujočem prostoru. Pridruži se mu lahko vsak posameznik z željo po kreativnem izražanju.
Za razumevanje osnovnih navodil je priporočljivo znanje angleškega jezika B2-C2.
Primerno je za mlade 16+ in odrasle, teme so namenjene vsem zainteresiranim od 16. do 100. leta starosti.
Cenik
Cena za srečanje (na dan srečanja) je 15,00 EUR.
Cena za srečanje (predplačilo) 12,50 EUR.
Srečanja potekajo v živo v Vetrinjskem dvoru v sodelovanju z Zavodom MARS Maribor.
Rezervacije in informacije na: creativeteabreaks@gmail.com
Lepo vabljeni, da se nam pridružite pri skupinskemu pisanju in kreativnem izražanju.

Povezava do originalnega članka

Kratki filmi in angleščina (konverzacija)
2023-05-22 17:00 - 18:00 | Vetrinjski dvor
Motivacija je ena najpomembnejših gradnikov, ki določajo uspešnost učenja drugega jezika. Film, kot motivator pa omogoča, da je proces učenja bolj zabaven.” The British Council
Ponedeljkov tečaj “Kratki filmi in angleščina” je namenjen razvoju jezikovnih veščin, dvigu samozavesti ob govorjenju in izražanju svojih pogledov v tujem jeziku, spodbujanju ustvarjalnosti ter raziskovanju kratkih filmov.
Tečaj vodi londončanka Alice Shepherd Erlač – učiteljica angleškega jezika, ki je na univerzi London Metropolitan diplomirala iz književnosti in kreativnega pisanja.
Tečaj je primeren za vse, ki nameravate na univerzi ali v šoli opravljati IELTS. Hkrati pa ga priporočamo tudi tistim, ki zgolj želite razširiti svoje jezikovne sposobnosti, bodisi za delo, bodisi za zabavo.
Namen tečaja je spodbuditi kreativne in spontane pogovore v angleškem jeziku, razvijati kritično mišljenje in zgraditi samozavest posameznika za izražanje svojih mnenj v tujem jeziku. Skozi pogovore ob filmih se bomo na pogovarjali o sodobnih in pomembnih temah za današnji čas, kot so empatija, sočutje, raznolikost, pravičnost in vključenost.
Komu je tečaj namenjen?
“Kratki filmi in angleščina” je tečaj, ki se mu lahko priključi vsak posameznik z željo po pogovoru v angleškem jeziku.
Priporočljivo je znanje angleškega jezika na nivoju B2-C2.
Tečaje je primeren za mlade (16+) in odrasle (do 100 let).
Cenik
Cena za 3 srečanja 75,00 EUR (marec, april).
Cena za 4 srečanja za 100,00 EUR (maj, junij).
Posamično srečanje (drop in) 30,00 EUR.
Srečanja potekajo v živo v Vetrinjskem dvoru v sodelovanju z Zavodom MARS Maribor. Rezervacije in informacije na: creativeteabreaks@gmail.com
Lepo vabljeni!

Povezava do originalnega članka

Festival prostovoljstva v Mariboru 2023
2023-05-22 00:00 - 2023-05-26 00:00 | različne lokacije
22. 5. – 26. 5. 2023, različne lokacije
Festival prostovoljstva v Mariboru 2023
V maju po vsej državi obeležujemo teden prostovoljstva, ki ga na nacionalnem nivoju koordinira Slovenska Filantropija. Organizacije mreže »Prostovoljstvo v Mariboru« tudi letos pripravljamo pestro dogajanje v okviru Festivala Prostovoljstvo v Mariboru, katerega namen je zahvala prostovoljkam_cem za udejstvovanje in povezovanje ter krepitev prostovoljskih organizacij na lokalnem nivoju.

Ponedeljek, 22. 5. 2022, 10.00-14.00, Pekarna Magdalenske mreže

Posvet o pripravi Strategije razvoja prostovoljstva 2024-2028 in delavnica o uporabi nadgrajene aplikacije za prostovoljke_ce in prostovoljske organizacije

Ministrstvo za javno upravo v letošnjem letu pripravlja novo, tokrat samostojno Strategijo razvoja prostovoljstva 2024-2028. Skupaj s Slovensko filantropijo, ki aktivno sodeluje pri pripravi nove strategije, bomo lahko tudi organizacije članice mreže »Prostovoljstvo v Mariboru«, prispevale svoja stališča in mnenja glede potreb prostovoljskega sektorja, izzivov s katerimi se srečujemo in priložnosti, ki naj bi jih naslovili ukrepi nove strategije.

Sledila bo kratka delavnica o uporabi nadgrajene aplikacije za prostovoljke_ce in prostovoljske organizacije, ki jo pripravljamo Slovenska filantropija, Društvo za razvijanje prostovoljnega dela Novo mesto in Pekarna Magdalenske mreže v okviru projekta »Povezani v prostovoljstvu«.

Zaradi lažje organizacije posveta, se nanj, prosimo, prijavite do petka, 19. 5. 2023, na info@pekarnamm.org.

Sreda, 24. 5. 2022, 11.00-13.00, vrt Muzeja narodne osvoboditve

Pogovor o moči prostovoljstva za duševno zdravje skupnosti

Z Nino Babič in gostjami se bomo pogovarjale_i o pomenu prostovoljstva za duševno zdravje v skupnosti. Pogovor se bo osredotočal na to, kako lahko z udejstvovanjem v prostovoljstvu premagujemo psihološke stiske, gradimo zaupanje do ljudi, krepimo samospoštovanje in spoštovanje različnosti drugih. Mnoge raziskave namreč potrjujejo, da sodelovanje v prostovoljskih dejavnostih zmanjšuje stres in pomaga pri premagovanju negativnih misli, daje občutek povezanosti, preprečuje osamljenost in izboljšuje samopodobo, veliko ljudem pa pomaga, da se aktivno vključijo v družbo in da preprečujejo svojo socialno izključenost.

Nina Babič je univerzitetna diplomirana psihologija, predsednica Zveze prijateljev mladine Maribor. Je dolgoletna prostovoljka, pedagoška vodja Kolonije prijateljev na Domu Miloša Zidanška na Pohorju, izobraževalka prostovoljcev in strokovnih sodelavcev ter supevizorka na Telefonu za otroke in mladostnike.

Prijave na pogovor sprejemamo do ponedeljka, 22. 5. 2023, na info@pekarnamm.org.
Pogovoru sledi manjša pogostitev.
*V primeru dežja, bo dogodek prestavljen v notranjost muzeja.

Četrtek, 25. 5. 2022, 11.00, Pekarna Magdalenske mreže

Tematski sprehodi Moje mesto skozi čas

Na dogodku bomo predstavile_i tri tematske sprehode po Mariboru, na katere se lahko podate skupaj s svojimi prostovoljkami_ci, uporabniki_cami, v družbi prijateljev_ic ali same_i.

Tematski sprehodi služijo kot metoda, s katero terensko spoznavamo mesto in njegovo preteklost, reflektiramo sedanjost in se sprašujemo o njegovi prihodnosti skozi teme, o katerih je v javnosti manj govora. Na postojankah po mestu spoznavamo dediščino Narodno osvobodilne borbe ter nekatere spomenike, ki kažejo njen pomen; različne vstaje v različnih časovnih obdobjih ter učinke, ki so jih imele za oblikovanje identitete mesta; odkrivamo preteklost Kulturnega centra Pekarna, njegove trenutne boje ter vsebine.

Po kratki predstavitvi vseh treh, ki bodo dostopni na spletu za samostojno uporabo, se bomo tokrat skupaj sprehodile_i po Pekarni.

Prijave na dogodek sprejemamo do torka, 23. 5. 2023, na info@pekarnamm.org.

Pekarna Magdalenske mreže je poleg Dokumente (Zagreb), Fundacio Solidaritat ub (Barcelona), Blockfrei (Dunaj), United societies of Balkans (Thessaloniki), Associazione Quarantasettezeroquattro (Gorica), Artistania e.V. (Berlin) partnerica projekta »My City Throught Time«, ki ga podpira program Erasmus +.

Petek, 26. 5. 2022, 11.00, Zoom

Spletna delavnica (Ne)varnost na spletu

Na spletni delavnici (NE)varnost na spletu za prostovoljske organizacije se bomo seznanile_i z varstvom podatkov, s katerimi imamo opravka fizično in na spletu. V 120 minutah bomo izvedele_i nekaj splošnih informacij in vodil za varnost na spletu ter se seznanile_i z usmeritvami glede popisa in varstva podatkov, ki jih organizacije zbiramo. Podana bodo navodila, kako ustrezno ravnati skladno z GDPR in kako določati pravice za dostop podatkov.

Prijave na delavnico bomo sprejemale_i preko spletnega obrazca, ki bo aktiven kmalu.

Delavnico v okviru konzorcija »Povezani v prostovoljstvu« organiziramo s Slovensko filantropijo in Društvom za razvijanje prostovoljnega dela Novo mesto za prostovoljske (in druge) organizacije.

Festival prostovoljstva v Mariboru pripravljamo organizacije mreže »Prostovoljstvo v Mariboru«.
Festival sofinancirajo: Mestna občina Maribor, Urad RS za mladino, Active Citizens Fund, Ministrstvo za javno upravo.

Povezava do originalnega članka
